Reisile minnes tee endale kindlasti reisikindlustus – tervise-, pagasi- ja reisitõrkekindlustus. See suhteliselt väike väljaminek tasub end kuhjaga ära, kui reisil haigestud ja vajad arstiabi, kui reis jääb ära haiguse, transpordivahendi tehnilise rikke või ilmastikuolude tõttu või kui läheb kaotsi sinu pagas. Sel juhul korvab kindlustusfirma sinu ravikulud ning muud lisakulutused, kui need on kaetud vastava poliisi kindlustussummaga.
Kindlustuskaitse saab valida ka paljude muude ebameeldivate ootamatuste vastu nagu transpordiettevõtte streik, pankrot, looduskatastroof, terrorismiakt.
Kui reisid sageli, siis soovitame soetada aastane korduvreisikindlustus.
CWT Estonia pakub Salva reisikindlustust. Reisikindlustuspoliisi saad tellida meie büroost kogenud reisikonsultandi abi kasutades või siis ise vormistada meie e-poes CWTonline.ee
Tutvu Salva reisikindlustuse tingimustega www.salva.ee .